**З А П О В Е Д**

 На основание чл. 24а, ал. 1 от Закона за собствеността и ползването на земеделските земи (ЗСПЗЗ), чл. 47б, ал. 1 и 2, чл. 47е, и чл. 47о, ал. 2 от Правилника за прилагане на Закона за собствеността и ползването на земеделските земи (ППЗСПЗЗ) и във връзка с одобрен доклад от министъра на земеделието, храните и горите № ……………………………….

**Н А Р Е Ж Д А М:**

1. Откривам процедура за провеждане на търг за отдаване под наем или аренда на свободните земеделски земи от държавния поземлен фонд (ДПФ) в страната за **стопанската 2021/2022 година**, с начална тръжна цена, съгласно приложенията.

2. Търговете да се проведат от областните дирекции „Земеделие” на тръжни сесии, с тайно наддаване, при условията и по реда, определени в чл. 47ж и следващите от ППЗСПЗЗ.

3. Директорите на областните дирекции „Земеделие” да издадат заповед за провеждане на търга /тръжните сесии/, с приложена информация за всички свободни имоти от ДПФ - обект на търга, на територията на съответната област.

4. Началната тръжна цена за предоставяне на земеделски земи от ДПФ под наем или аренда и размерът на депозита за участие в търга, е както следва:

4.1. Началната тръжна цена за отглеждане на едногодишни полски култури, за срок до десет стопански години, по общини за съответната област, е посочена в **Приложение № 1 - графа 1**, представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота.

4.2. Началната тръжна цена за отглеждане на многогодишни фуражни култури-житни, бобови и техните смеси, за срок до пет стопански години, по общини за съответната област, е посочена в **Приложение № 1 - графа 1**, представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота.

4.3. За ползване на имоти при условията на чл. 47о, ал. 2 от ППЗСПЗЗ, за които на три последователни търга (тръжни сесии) не са подавани предложения и попадат изцяло извън допустимия слой за подпомагане, за отглеждане на едногодишни полски култури или многогодишни фуражни култури-житни, бобови и техните смеси, за срок от десет стопански години, не се заплаща арендна вноска за първата стопанска година при условията на чл. 24а, ал. 9 от ЗСПЗЗ. Начална тръжна цена от втората до десетата стопанска година е 50% от посочена в **Приложение № 1 - графа 1**, представляващо неразделна част от заповедта. Размерът на депозита за участие в търга е 20 % от началната тръжна цена за периода от втората до петата стопанска година, умножена по площта на имота.

4.4. Началната тръжна цена за създаване и отглеждане на трайни насаждения, е посочена по периоди в **Приложение № 2**, представляващо неразделна част от заповедта. Размерът на депозита за участие в търга е 20 лв./дка.

4.5. Началната тръжна цена за отглеждане на съществуващи трайни насаждения, е съгласно **Приложение № 3,** представляващо неразделна част от заповедта. Размерът на депозита за участие в търга е 20 лв./дка.

4.6. Началната тръжна цена за ползване на ливади, пасища и мери за срок от една стопанска година по реда на чл. 37и, ал. 13 и ал. 14 от ЗСПЗЗ, е посочена в **Приложение № 1 - графи 2 и 3,** представляващо неразделна част от заповедта. Размерът на депозита за участие в търга е 20 % от началната тръжна цена, умножена по площта на имота.

4.7. В случай, че земите от ДПФ са поливни, началната тръжна цена по т. 4.1, т. 4.2, т. 4.3, т. 4.4, т. 4.5 и т. 4.6 се коригира с коефициент за поливност: за Северна България - 1.2 и за Южна България - 1.5.

4.8. Сключването на договор за наем или аренда за ползване на обявените по този ред земеделски земи от ДПФ, не гарантира подпомагане на земеделските производители по схемите и мерките на Общата селскостопанска политика.

5. Одобрявам образците на документите за участие в търга: заявление – оферта по чл. 47з, ал. 1, т. 1 от ППЗСПЗЗ; декларации по чл. 47з, ал. 1, т. 6 и т. 9 от ППЗСПЗЗ; проекти на договори за наем или аренда по чл. 47м, ал. 1 от ППЗСПЗЗ, проект на договор за аренда по чл. 47о, ал. 2 от ППЗСПЗЗ и проект на договор за наем по чл. 37и, ал. 13 и ал. 14 от ЗСПЗЗ.

 6. Заповедта да се обнародва в „Държавен вестник” и да се публикува в един централен ежедневник.

7. Настоящата заповед да се доведе до знанието на директорите на областните дирекции „Земеделие“, за изпълнение.

